als_Latn dik_Latn sag_Latn
Me mijëra pjesëmarrës janë shënuar në festën e përvitshme Tomatina, gjatë së cilës gjithsecili qëllon me domate njëri-tjetrin, duke skuqur rrugët pas betejave nëpër rrugë në lindje të Spanjës.
Në festën e zhvilluar në Bunol, gjatë kësaj të mërkure janë përdorur rreth 160 tonë domate, të cilat u vunë në dispozicion nga 6 kamionë për turmën e mbledhur në rrugët e qytetit, për të vijuar pastaj me betejën disa orëshe, që si gjithmonë tërheq edhe shumë turistë të huaj.
Lufta e pazakontë i la pjesëmarrësit, disa prej të cilëve mbanin në sy edhe syze plazhi për t’u mbrojtur, por edhe rrugët e qytetit, të përmbytura nga salca e domates.
Organizatorët më pas nisën pastrimin e rrugëve me pompa uji, menjëherë pasi eventi përfundoi rreth pasdites, ndërsa pjesëmarrësit iu drejtuan dusheve publike për t’u pastruar.
Ngjarja, e cila shoqërohet me një pagesë për pjesëmarrjen, është frymëzuar nga një betejë për ushqimin mes fëmijëve lokalë në vitin 1945, në një rajon të njohur gjerësisht për prodhimin e domateve. Rreth 20 mijë njerëz priteshin të merrnin pjesë në betejën e këtij viti.
als_Latn als_Latn als_Latn als_Latn als_Latn